Σ.Α.Κ. Αστέρας

Ο Σύλλογος Αθλοπαιδιών Καβάλας «Αστέρας» είναι ελληνικό αθλητικό σωματείο που δραστηριοποιείται στην πόλη της Καβάλας, όπου και βρίσκεται η έδρα του, το Κλειστό Γυμναστήριο Ποταμουδίων. Επίσημο έτος ίδρυσής του είναι το 1978 και έμβλημά του το αστέρι. Αγωνίζεται με χρώματα το κόκκινο, το λευκό και το μπλε. Διατηρεί ενεργά τμήματα καλαθοσφαίρισης για αθλητές όλων των ηλικιακών ομάδων, ενώ κατά την ίδρυσή του διέθετε και ομάδες πετοσφαίρισης.

 Τμήμα καλαθοσφαίρισης ανδρών 
 Ιστορική αναδρομή 
Το ανδρικό τμήμα καλαθοσφαίρισης του Αστέρα Καβάλας διαθέτει στην τροπαιοθήκη του ένα Πρωτάθλημα της Α' Κατηγορίας Ανδρών της Ε.ΚΑ.Σ.Α.ΜΑ.Θ., εκείνο της περιόδου 1994–95.«Ένωση Καλαθοσφαιρικών Σωματείων Ανατολικής Μακεδονίας και Θράκης» , πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Την περίοδο 1995-96 αγωνίστηκε στο Πρωτάθλημα της Γ' Εθνικής Κατηγορίας, χωρίς να καταφέρει να εδραιώσει την εκεί παραμονή του.«Πρωτάθλημα και Κύπελλο Ανδρών», πληροφορίες στον επίσημο ιστότοπο του συλλόγου. Το 1999 ήταν φιναλίστ στον τελικό του Τοπικού Πρωταθλήματος με αντίπαλο τον Ξάνθη Α.Σ., αποτυγχάνοντας να κατακτήσει το τρόπαιο και την άνοδο εφόσον έχασε τη σειρά με 1-2.«Ιστορία», πληροφορίες στον επίσημο ιστότοπο του συλλόγου.

Τα επόμενα χρόνια ο Αστέρας περιορίστηκε σε δεύτερο ρόλο στο Τοπικό Πρωτάθλημα. Οι χαμηλές αποδόσεις των έτερων ομάδων της πόλης, Α.Ο. Καβάλα και Ηρακλή Καβάλας, στάθηκαν αφορμή για την υλοποίηση ενός σχεδίου που υπήρχε για χρόνια στη σκέψη των ανθρώπων του αθλήματος, την ένωση όλων των μπασκετικών δυνάμεων της πόλης για τη δημιουργία ενός ανταγωνιστικού ανδρικού συλλόγου. Σαν αποτέλεσμα ιδρύθηκε η Ένωση Καλαθοσφαίρισης Καβάλας το καλοκαίρι του 2003. Αυτόματα διαλύθηκαν τα επί μέρους ανδρικά τμήματα, αφήνοντας ενεργές ορισμένες ομάδες υποδομής. Όλα αυτά τα χρόνια ο Αστέρας διατήρησε το τμήμα Παίδων.

Την αγωνιστική περίοδο 2008-09 η Ε.Κ. Καβάλας συμμετείχε για πρώτη φορά στην Α1 Εθνική Κατηγορία ως επαγγελματικό σωματείο (Κ.Α.Ε.) Την ίδια χρονιά ο Αστέρας δραστηριοποίησε ξανά τα τμήματα Ανδρών και Εφήβων του.

Την πρώτη χρονιά μετά την αναβίωσή του, 2008-09, ο Αστέρας διαγωνίστηκε στον Α' Όμιλο της Β' Κατηγορίας Ανδρών της Ε.ΚΑ.Σ.Α.ΜΑ.Θ., καταλαμβάνοντας τη 2η θέση.«Πρωτάθλημα Β' Κατηγορίας Ανδρών 2008-09: Α' Όμιλος»», πληροφορίες στον επίσημο ιστότοπο της Ε.ΚΑ.Σ.Α.ΜΑ.Θ. Την επόμενη περίοδο, 2009-10, οπότε και η Β' Κατηγορία διεξήχθη σε έναν κοινό όμιλο, η ομάδα τερμάτισε στην 6η και πρότελευταία θέση.«Πρωτάθλημα Β' Κατηγορίας Ανδρών 2009-10», πληροφορίες στον επίσημο ιστότοπο της Ε.ΚΑ.Σ.Α.ΜΑ.Θ. Τη χρονιά 2010-11 σκαρφάλωσε στην 4η θέση του τελικού βαθμολογικού πίνακα.«Πρωτάθλημα Β' Κατηγορίας Ανδρών 2010-11», πληροφορίες στον επίσημο ιστότοπο της Ε.ΚΑ.Σ.Α.ΜΑ.Θ.

Κατά την αγωνιστική περίοδο 2011-12, πάντα στα πλαίσια της Β' Κατηγορίας Ε.ΚΑ.Σ.Α.ΜΑ.Θ., ο Αστέρας τερμάτισε 4ος σε σύνολο 5 ομάδων.«Πρωτάθλημα Β' Κατηγορίας Ανδρών 2011-12» , πληροφορίες στον επίσημο ιστότοπο της Ε.ΚΑ.Σ.Α.ΜΑ.Θ. Την επόμενη περίοδος όλα τα σωματεία της Ένωσης συμμετείχαν ανεξαιρέτως στην Α' Κατηγορία που χωρίστηκε αρχικά σε δύο Ομίλους: ο Αστέρας κατέλαβε την 7η θέση στην τελική βαθμολογία.«Πρωτάθλημα Ανδρών 2012-13: Θέσεις 5-8», πληροφορίες στον επίσημο ιστότοπο της Ε.ΚΑ.Σ.Α.ΜΑ.Θ.

Οι αγώνες και οι προπονήσεις του Αστέρα πραγματοποιούνταν αρχικά στο Πάρκο Φαλήρου και από το 1981 στις εγκαταστάσεις του Κλειστού Γυμναστηρίου Καλαμίτσας. Τα τελευταία χρόνια χρησιμοποιεί ως έδρα το Κλειστό Γυμναστήριο Ποταμουδίων.

 Τμήμα καλαθοσφαίρισης γυναικών 
Το γυναικείο τμήμα καλαθοσφαίρισης του Αστέρα Καβάλας συμμετείχε για πρώτη φορά σε επίσημη διοργάνωση το 1979.

Την αγωνιστική περίοδο 1987-88 κατέκτησε το Πρωτάθλημα Γυναικών της Ε.ΚΑ.Σ.Α.ΜΑ.Θ.  με αποτέλεσμα να αγωνιστεί την επόμενη χρονιά, 1988-89, στην Α' Εθνική Κατηγορία.«Πρωτάθλημα Γυναικών», πληροφορίες στον επίσημο ιστότοπο του συλλόγου. Δεν κατόρθωσε να διατηρηθεί μακροπρόθεσμα στην κορυφαία αυτή κατηγορία, πέφτοντας στη νεοσύστατη Β' Εθνική την περίοδο 1989-90 και αμέσως μετά στο Τοπικό Πρωτάθλημα.

Περίπου μια δεκαετία μετά, ο Αστέρας σκαρφάλωσε ξανά στην κορυφή του Πρωταθλήματος της Ε.ΚΑ.Σ.Α.ΜΑ.Θ. κατά τις περιόδους 1997–98 και 1999–00. Στη Β' Εθνική επέστρεψε ωστόσο μόλις στο τέλος της περιόδου 2001–02 κατακτώντας τον τέταρτο τίτλο του.

Την περίοδο 2002-03, ο Αστέρας ολοκλήρωσε τις αγωνιστικές του υποχρεώσεις στην 7η θέση του τελικού βαθμολογικού πίνακα του Ομίλου Βορρά της Β' Εθνικής σε σύνολο 12 ομάδων.«Βαθμολογίες Πρωταθλημάτων» , πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Εξαιτίας όμως της κατάργησης της κατηγορίας επέστρεψε στο Τοπικό Πρωτάθλημα παρά την καλή του θέση.

Η παραμονή του εκεί υπήρξε σύντομη, καθώς την επόμενη χρονιά, 2003-04, πρώτευσε ξανά στο Πρωτάθλημα Γυναικών της Ε.ΚΑ.Σ.Α.ΜΑ.Θ., εγκαινιάζοντας μια τετραετία στην Α2 Εθνική Κατηγορία. Την περίοδο 2004-05 η ομάδα της Καβάλας τερμάτισε στην 8η θέση σε σύνολο 12 συλλόγων, επαναλαμβάνοντας την ίδια επίδοση και την περιόδο 2005-06, σε σύνολο 14 συλλόγων αυτή τη φορά. Τη χρονιά 2006-07 είχε φτωχότερη συγκομιδή, ολοκληρώνοντας τις αγωνιστικές της υποχρεώσεις στη 10η θέση. Την περίοδο 2007-08 βρέθηκε μία θέση υψηλότερα.

Το καλοκαίρι του 2008 όλα τα τμήματα για αθλήτριες απορροφήθηκαν εξ' ολοκλήρου από την Ε.Κ. Καβάλας. Η ομάδα κορασίδων επανήλθε στις διοργανώσεις της Ε.ΚΑ.Σ.Α.ΜΑ.Θ. την περίοδο 2012-13 προετοιμάζοντας την επαναδημιουργία του τμήματος εφόσον το επιτρέψουν οι συνθήκες.

 Διακεκριμένες καλαθοσφαιρίστριες 
Αθλήτριες που φόρεσαν τη φανέλα του Αστέρα κατά την πρόσφατη περίοδο παραμονής του στην Α2 Εθνική ήταν οι ακόλουθες:

  Σωτηρία Μαρίνου 
  Κατερίνα Σταματιάδου 
  Δώρα Νταΐδου 
  Ελένη Κωνσταντινίδου
  Ελευθερία Μπλιθικιώτη

 Τμήματα πετοσφαίρισης 
Κατά την περίοδο ίδρυσης του συλλόγου, καθώς υπήρχε μια ανεπίσημη ομάδα πετοσφαίρισης, το βάρος έπεσε αρχικά στο άθλημα αυτό. Τα πρώτα τμήματα για αθλητές και αθλήτριες συμμετείχαν σε επίσημες διοργανώσεις το καλοκαίρι του 1979.

Το 1984 ο Αστέρας κατέκτησε το Πρωτάθλημα της Γ' Εθνικής Κατηγορίας Ανδρών για τον Όμιλο Ανατολικής Μακεδονίας και Βορείου Ελλάδος. Κατόπιν διεκδίκησε την άνοδό του στη Β' Εθνική Κατηγορία, χάνοντας σε αγώνα μπαράζ από τα Γρεβενά.

Το 1998 το ίδιο τμήμα πανηγύρισε το οικείο του περιφερειακό Πρωτάθλημα, ανεβαίνοντας στη Γ' Εθνική Κατηγορία.

 Έμβλημα 
Κύριο στοιχείο του εμβλήματος του συλλόγου αποτελεί ο αστέρας.

 Παραπομπές 

 Εξωτερικοί σύνδεσμοι 

 Σ.Α.Κ. Αστέρας , επίσημος ιστότοπος.

Κατηγορία:Αθλητικοί σύλλογοι Καβάλας
Κατηγορία:Ελληνικοί σύλλογοι καλαθοσφαίρισης
Κατηγορία:Ελληνικοί σύλλογοι πετοσφαίρισης
Κατηγορία:Σωματεία Ε.ΚΑ.Σ.Α.ΜΑ.Θ.
Κατηγορία:Ιδρύσεις αθλητικών συλλόγων το 1978
Κατηγορία:Ιδρύσεις ομάδων καλαθοσφαίρισης το 1978